CELEX: 52007PC0381
Language: el
Date: 2007-07-05
Title: Πρόταση οδηγία του Συμβουλίου για την τροποποίηση της οδηγίας 2006/112/ΕΟΚ όσον αφορά ορισμένες προσωρινές διατάξεις για τους συντελεστές του φόρου προστιθέμενης αξίας {SEC(2007)910}

Σημαντική ανακοίνωση νομικού περιεχομένου

|

52007PC0381

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 5.7.2007COM(2007) 381 τελικό2007/0136 (CNS)ΠρότασηΟΔΗΓΙΑ ΤΟΥ ΣΥΜΒΟΥΛΙΟΥγια την τροποποίηση της οδηγίας 2006/112/ΕΟΚ όσον αφορά ορισμένες προσωρινές διατάξεις για τους συντελεστές του φόρου προστιθέμενης αξίας {SEC(2007)910}(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΠλαίσιο της πρότασης |110 | Αιτιολόγηση και στόχοι της πρότασης Στην ανακοίνωσή της προς το Συμβούλιο και το Ευρωπαϊκό Κοινοβούλιο όσον αφορά τους διαφορετικούς συντελεστές του ΦΠΑ, εκτός των κανονικών συντελεστών[1], η Επιτροπή εγκαινίασε ευρύτατο διάλογο σχετικά με τη χρήση των μειωμένων συντελεστών με απώτερο στόχο να προσδιοριστεί μία βιώσιμη διαδικασία προόδου η οποία θα μπορούσε να γίνει αποδεκτή από όλα τα κράτη μέλη και να αποτελέσει ένα βήμα προς τα εμπρός για την ΕΕ. Στην παρούσα ανακοίνωση υποβάλλεται έκθεση για τα κύρια πορίσματα της μελέτης που εκπονήθηκε για λογαριασμό της Επιτροπής από την Copenhagen Economics[2]. Στη μελέτη αυτή εξεταζόταν κυρίως ο αντίκτυπος των μειωμένων συντελεστών ΦΠΑ και των παρεκκλίσεων που παραχωρούνται στον τομέα αυτόν όχι μόνο για τις τοπικά παρεχόμενες υπηρεσίες, αλλά και ευρύτερα ιδίως σε ότι αφορά την οικονομική ανάπτυξη, την απασχόληση και τον τρόπο λειτουργίας της εσωτερικής αγοράς. Λαμβάνονται επίσης υπόψη οι επιπτώσεις για την κατανομή του εισοδήματος, για την παραοικονομία και για το κόστος συμμόρφωσης για τις επιχειρήσεις. Χρειάστηκε να περάσει πολύς καιρός για να εντοπιστεί η κατάλληλη οδός προόδου. Στο χρονικό διάστημα που μεσολάβησε εκείνο που προείχε ήταν να αποφευχθεί το ενδεχόμενο ορισμένα κράτη μέλη να υποχρεωθούν να τροποποιήσουν τους συντελεστές ΦΠΑ που ισχύουν σήμερα στο έδαφός τους, πριν επιτευχθεί συμφωνία για τον καθορισμό σαφών γραμμών οριοθέτησης από το Συμβούλιο σχετικά με τη χρήση των άλλων διαφορετικών συντελεστών εκτός από τους κανονικούς συντελεστές. |120 | Γενικό πλαίσιο Στη μελέτη που εκπονήθηκε από την Copenhagen Economics συνάγεται το συμπέρασμα ότι η επιβολή ενός ενιαίου συντελεστή ΦΠΑ αποτελεί την σαφώς καλύτερη επιλογή από την καθαρά οικονομική σκοπιά. Η κίνηση προς την κατεύθυνση επιβολής περισσότερο ομοιόμορφων συντελεστών παρουσιάζει επομένως σημαντικά πλεονεκτήματα. Ωστόσο, η εφαρμογή μειωμένων συντελεστών ΦΠΑ σε προσεκτικά στοχοθετημένους τομείς μπορεί να συνεπάγεται συγκεκριμένα οφέλη. Όπως επισημαίνει η Επιτροπή στην ανακοίνωσή της, μολονότι οι μειωμένοι συντελεστές, στο βαθμό που παρεκκλίνουν από τους κανονικούς συντελεστές, φαίνεται να προκαλούν στρεβλώσεις από οικονομική σκοπιά και ενδέχεται να επηρεάζουν τη δημοσιονομική ουδετερότητα, εφαρμόζονται στην πραγματικότητα σε μεγαλύτερο ή μικρότερο βαθμό σε όλα τα άλλα κράτη μέλη εκτός από ένα. Αυτό δεν γίνεται μόνο βάσει των γενικών διατάξεων που εφαρμόζονται σε όλα τα κράτη μέλη, αλλά και βάσει των προσωρινών διατάξεων θέσπισης παρεκκλίσεων που παραχωρούνται σε συγκεκριμένα κράτη μέλη. Με τις εξαιρέσεις αυτές είτε θεσπίζονται παρεκκλίσεις από το επίπεδο του συντελεστή που καθορίζεται από τους κανόνες (μηδενικοί συντελεστές, εξαιρετικά μειωμένοι συντελεστές κατώτεροι από 5%), είτε καλύπτονται παραδόσεις αγαθών που πρέπει να φορολογούνται με τον κανονικό συντελεστή (όπως οι ενδιάμεσοι συντελεστές, οι αποκαλούμενοι “συντελεστές αναμονής”, το ελάχιστο ύψος των οποίων καθορίζεται σε 12%) είτε μπορεί να θεσπίζονται παρεκκλίσεις από αμφότερα τα επίπεδα. Ενώ για τις παρεκκλίσεις που παραχωρήθηκαν κατά τη διάρκεια της τελευταίας διεύρυνσης ισχύουν σαφείς προθεσμίες, η εφαρμογή των παλαιότερων παρεκκλίσεων επιτρέπεται έως τη στιγμή που θα τεθεί σε ισχύ το “οριστικό σύστημα” για τις ενδοκοινοτικές συναλλαγές[3]. Εφόσον το οριστικό καθεστώς δεν υιοθετήθηκε ποτέ – και δεν πρόκειται να υιοθετηθεί στο άμεσο μέλλον – οι προαναφερόμενες μεταβατικές διατάξεις παραμένουν σε ισχύ, έως την έκδοση ομόφωνης απόφασης από το Συμβούλιο. Στην περίπτωση των κρατών μελών που προσχώρησαν στην ΕΕ μετά την 1η Ιανουαρίου 1995, οι προσωρινές παρεκκλίσεις που είναι απόρροια των διαπραγματεύσεων προσχώρησης ισχύουν μόνο για ένα περιορισμένο χρονικό διάστημα, δηλαδή σε πολλές περιπτώσεις έως τα· τέλη του 2007. ΑΞΙΟΛΟΓΗΣΗ ΤΗΣ ΕΠΙΤΡΟΠΗΣ Ορισμένες παρεκκλίσεις καλύπτονται από τις γενικές διατάξεις για τους μειωμένους συντελεστές ή ενδέχεται να καλύπτονται από την έκβαση των πολιτικών διαβουλεύσεων σχετικά με το πεδίο εφαρμογής και το επίπεδο των μειωμένων συντελεστών. Θα απαιτηθεί ωστόσο καιρός για το Συμβούλιο για να καταλήξει σε συνολική συμφωνία: δεν υπάρχουν πρακτικά ρεαλιστικές προοπτικές ότι αυτό μπορεί να επιτευχθεί πριν από τα τέλη του 2007. Συνέπεια αυτού είναι ορισμένα κράτη μέλη να δουν να εκπνέει η ισχύς των παρεκκλίσεών τους, τη στιγμή που άλλα κράτη μέλη θα εξακολουθήσουν να αντλούν συγκεκριμένα οφέλη από αυτές. Αυτή η διαφορά μεταχείρισης προσφέρει άνισες ευκαιρίες στα κράτη μέλη χωρίς επαρκή δικαιολόγηση και, εξαιτίας αυτού του άδικου χαρακτήρα της, θα έχει αναπόφευκτα ως αποτέλεσμα να επικρατήσει απαράδεκτη ένταση. Λαμβάνοντας υπόψη τα στοιχεία που αναλύθηκαν προηγουμένως, η ισχύς των περισσότερων παρεκκλίσεων που πρόκειται να λήξουν σύντομα θα παραταθεί προσωρινά έως τα τέλη του 2010, δηλαδή έως την χρονική στιγμή που θα λήξει το ελάχιστο ύψος του 15% για τους κανονικούς συντελεστές και έως τη στιγμή που θα λήξει το πείραμα της εφαρμογής μειωμένων συντελεστών ΦΠΑ σε ορισμένες υπηρεσίες υψηλής έντασης εργασίας. Η ισχύς των παρεκκλίσεων δεν είναι ωστόσο δυνατό να παραταθεί στις περιπτώσεις που υπάρχει σύγκρουση με την εύρυθμη λειτουργία της εσωτερικής αγοράς και/ή με τις άλλες κοινοτικές πολιτικές (π.χ. όσον αφορά τις παρεκκλίσεις για τον άνθρακα, τον οπτάνθρακα, τα καύσιμα, το πετρέλαιο) ή όποτε οι παρεκκλίσεις αυτές καλύπτονται ήδη από τις γενικές διατάξεις για τους συντελεστές (π.χ. για την τηλεθέρμανση). Από την άλλη πλευρά, για εκείνους τους τομείς που πρόκειται να βρεθούν στο επίκεντρο των συζητήσεων στο Συμβούλιο, όπως οι υπηρεσίες εστίασης ή ο στεγαστικός τομέας, ή αναφορικά με τη συνέχιση της επιβολής μηδενικών συντελεστών για τα είδη διατροφής και τα φάρμακα, η ισχύς των παρεκκλίσεων θα μπορούσε να παραταθεί. Στόχος αυτής της επιλεκτικής επέκτασης της ισχύος είναι να αποφευχθεί το ενδεχόμενο τα κράτη μέλη που εφαρμόζουν τη στιγμή αυτή παρεκκλίσεις να χρειαστεί να τροποποιήσουν το επίπεδο των συντελεστών τους κατά τη διάρκεια του τρέχοντος έτους και να τους επιτραπεί στη συνέχεια να επανέλθουν στους συντελεστές που εφαρμόζουν σήμερα. Η πρακτική αυτή θα δώσει στα ευρωπαϊκά θεσμικά όργανα τη δυνατότητα να αναπτύξουν περαιτέρω έως τα τέλη του 2010 μία συνεπή προσέγγιση στον τομέα των συντελεστών ΦΠΑ. |130 | Ισχύουσες διατάξεις στον τομέα που αφορά η πρόταση Η διαδικασία αυτή συνεπάγεται την εφαρμογή των άρθρων 123 έως 130 της οδηγίας 2006/112/ΕΚ. |140 | Συνοχή με τις άλλες πολιτικές και στόχους της Ένωσης Η παρούσα πρόταση εναρμονίζεται πλήρως με την καθιερωμένη πολιτική της ΕΕ στα θέματα του ΦΠΑ, καθώς και με τις υπόλοιπες πολιτικές και στόχους της ΕΕ. Στόχος της παρούσας πρότασης είναι να παραταθεί, για πρακτικούς λόγους, η ισχύς ορισμένων παρεκκλίσεων που πρόκειται να λήξουν στις 31.12.2007: εκείνο που επιδιώκεται είναι να δοθεί στο Συμβούλιο επαρκής χρόνος, ώστε να αποφασίσει σχετικά με το πεδίο εφαρμογής και το επίπεδο των μειωμένων συντελεστών που θα ισχύσουν στο μέλλον. Ένα μέρος αυτής της συνολικής στρατηγικής θα χρειαστεί να ευθυγραμμιστεί με τις βασικές πολιτικές και στόχους της Ένωσης και ιδίως με τους στόχους εκείνους που σχετίζονται με τη στρατηγική της Λισαβόνας. Με βάση τη μελέτη που εκπονήθηκε από μία ανεξάρτητη ομάδα οικονομικού προβληματισμού, καθήκον της οποίας ήταν να αξιολογήσει τον αντίκτυπο που έχουν οι μειωμένοι συντελεστές στις τοπικά παρεχόμενες υπηρεσίες και ιδίως στα θέματα της δημιουργίας θέσεων εργασίας, τόνωσης των ρυθμών οικονομικής ανάπτυξης και εύρυθμης λειτουργίας της εσωτερικής αγοράς, απώτερος στόχος της παρούσας διεργασίας είναι να επικρατήσει μεγαλύτερη συνοχή στο πεδίο των μειωμένων συντελεστών ΦΠΑ. Η εξεταζόμενη πρόταση δεν παρατείνει εξάλλου τις παρεκκλίσεις εκείνες που τελούν σε διαμάχη με την εύρυθμη λειτουργία της εσωτερικής αγοράς και/ή με τις άλλες κοινοτικές πολιτικές (όπως π.χ. οι παρεκκλίσεις για τις εισροές της γεωργίας ή για τον γαιάνθρακα, τα καύσιμα κ.λπ. που αντιβαίνουν στους ενεργειακούς και περιβαλλοντικούς στόχους). |Διαβουλεύσεις με τα ενδιαφερόμενα μέρη και εκτίμηση των επιπτώσεων |Διαβουλεύσεις με τα ενδιαφερόμενα μέρη |219 | Άνευ αντικειμένου. |Συγκέντρωση και χρήση της εμπειρογνωμοσύνης |229 | Δεν χρειάστηκε η προσφυγή σε πρόσθετη εξωτερική εμπειρογνωμοσύνη. Η μελέτη που καταρτίστηκε για τους μειωμένους συντελεστές από την Copenhagen economics αποτελεί επαρκή βάση. |230 | Εκτίμηση των επιπτώσεων Η παρούσα πρόταση οδηγίας παρατείνει απλώς την ισχύ του σημερινού καθεστώτος για περιορισμένο χρονικό διάστημα. Η μελέτη που εκπονήθηκε για τους μειωμένους συντελεστές από την Copenhagen economics αποτελεί επαρκή βάση για την εκτίμηση των επιπτώσεων. |Νομικά στοιχεία της πρότασησ |305 | Σύνοψη των προτεινόμενων μέτρων Παράταση έως τις 31/12/2010, σε επιλεκτική βάση, των παρεκκλίσεων που έχουν θεσπιστεί στον τομέα των συντελεστών ΦΠΑ για τα κράτη μέλη που προσχώρησαν στην ΕΕ μετά την 1η Ιανουαρίου 1995. |310 | Νομική βάση Το άρθρο 93 της συνθήκης. |329 | Αρχή της επικουρικότητας Η αρχή της επικουρικότητας εφαρμόζεται στο βαθμό που η πρόταση δεν εμπίπτει στην αποκλειστική αρμοδιότητα της Κοινότητας. Οι στόχοι της παρούσας πρότασης μπορεί να επιτευχθούν σε επαρκή βαθμό από τα κράτη μέλη για τους λόγους που αναλύονται στη συνέχεια. Η Κοινότητα έχει ήδη καθορίσει τις εναρμονισμένες διατάξεις εφαρμογής των μειωμένων συντελεστών του ΦΠΑ, συγκεκριμένα με την οδηγία 2006/112/ΕΚ του Συμβουλίου. Οι διατάξεις αυτές είναι δυνατόν να τροποποιηθούν ή να παραταθούν μόνο με πράξη της Κοινότητας και οι νομοθεσίες των κρατών μελών δεν επιτρέπεται να αποκλίνουν από τους εναρμονισμένους κανόνες. Για τους λόγους που αναπτύχθηκαν προηγουμένως, μόνο με τη λήψη μέτρων από την πλευρά της Κοινότητας είναι δυνατόν να επιτευχθούν οι στόχοι της παρούσας πρότασης και να εξασφαλιστεί η ισότιμη μεταχείριση των πολιτών στην Ευρωπαϊκή Ένωση. Η πρόταση συμμορφώνεται ως εκ τούτου με την αρχή της επικουρικότητας. |Αρχή της αναλογικότητας Η πρόταση συμμορφώνεται με την αρχή της αναλογικότητας για τους λόγους που αναλύονται στη συνέχεια. |331 | Η οδηγία εξουσιοδοτεί ορισμένα κράτη μέλη να εξακολουθήσουν να εφαρμόζουν παρεκκλίσεις από τους κανονικούς κανόνες στον τομέα των συντελεστών του ΦΠΑ. Δεν επιβάλει ως εκ τούτου υποχρεώσεις. |332 | Λαμβάνοντας υπόψη τους περιορισμούς στο πεδίο εφαρμογής και την χρονική διάρκεια της παράτασης, το μέτρο είναι ανάλογο με τον επιδιωκόμενο στόχο. Η οδηγία δεν συνεπάγεται δημοσιονομικό κόστος για την Κοινότητα. Μολονότι οι μειωμένοι συντελεστές του ΦΠΑ μπορεί να έχουν ως αποτέλεσμα την μείωση των εσόδων για τα κράτη, δεν επιβάλλουν δημοσιονομικά βάρη στους οικονομικούς φορείς και οι καταναλωτές, κατά βάση, αναμένεται ότι θα επωφεληθούν από τη συνεχιζόμενη μείωση των συντελεστών, στο βαθμό που αυτό θα αντικατοπτρισθεί στις τελικές τιμές. |Επιλογή μέσων |341 | Προτεινόμενα μέσα: οδηγία. |342 | Άλλα μέσα δεν θα ήταν κατάλληλα για τους ακόλουθους λόγους. Με την παρούσα πρόταση επεκτείνεται η χρονική περίοδος εφαρμογής των παρεκκλίσεων που έχουν ήδη θεσπιστεί με οδηγία. |Δημοσιονομικές επιπτώσεις |409 | Η πρόταση δεν έχει επιπτώσεις για τον κοινοτικό προϋπολογισμό. |Συμπληρωματικές πληροφορίες |Ρήτρα επανεξέτασης/αναθεώρησης/λήξης ισχύος |533 | Η πρόταση περιλαμβάνει ρήτρα λήξης ισχύος. |570 | Αναλυτική επεξήγηση της πρότασης Όσον αφορά το άρθρο 1 Η ισχύς των παρεκκλίσεων που ήδη καλύπτονται από γενικές διατάξεις για τους συντελεστές δεν παρατείνεται: αυτό αφορά τις παρεκκλίσεις που θεσπίζονται για το φυσικό αέριο, την ηλεκτρική ενέργεια ή την θέρμανση μέσω δικτύου (άρθρο 102) και τα καυσόξυλα (άρθρο 122) που έχουν παραχωρηθεί στην Τσεχική Δημοκρατία (CZ) και την Εσθονία (ΕΕ). Δεν παρατείνεται η ισχύς των παρεκκλίσεων που εναντιώνονται σε άλλες κοινοτικές πολιτικές: αυτό αφορά τις παρεκκλίσεις για τον γαιάνθρακα, τον οπτάνθρακα, τα καύσιμα και το πετρέλαιο που έχουν παραχωρηθεί στην Εσθονία (ΕΕ). Δεν παρατείνεται η ισχύς των παρεκκλίσεων που αντιβαίνουν στην εύρυθμη λειτουργία της εσωτερικής αγοράς: αυτό αφορά την παρέκκλιση αναφορικά με την επιβολή εξαιρετικά μειωμένων συντελεστών για τις γεωργικές εισροές που παραχωρήθηκαν στην Πολωνία (PL). Οφείλει να σημειωθεί ότι ο μειωμένος συντελεστής που επιτρέπεται βάσει του Παραρτήματος 3 δεν είναι δυνατόν να εφαρμόζεται για τις παραδόσεις των προϊόντων αυτών. Δεν παρατείνεται η ισχύς των παρεκκλίσεων από την οποία έχουν ήδη παραιτηθεί τα ενδιαφερόμενα κράτη μέλη, εφόσον είναι παρωχημένες. Αυτό αφορά την Ουγγαρία (HU) και την Σλοβακία (SK). Παρατείνεται η ισχύς των παρεκκλίσεων όσον αφορά τα ακόλουθα σημεία: Παρατείνεται η ισχύς των μειωμένων συντελεστών στους τομείς που θα βρεθούν στο επίκεντρο των διαβουλεύσεων στο Συμβούλιο, όπως οι υπηρεσίες εστίασης ή ο στεγαστικός τομέας. Το σημείο αυτό αφορά την Τσεχική Δημοκρατία (CZ), την Κύπρο (CY), την Πολωνία (PL) και την Σλοβενία (SI). Θα ισχύσουν μηδενικοί συντελεστές ή εξαιρετικά μειωμένοι συντελεστές για τα είδη διατροφής, τα βιβλία και τα φάρμακα. Το σημείο αυτό αφορά την Κύπρο (CY), την Μάλτα (MT) και την Πολωνία (PL). Άρθρα 2, 3 και 4: τελικές διατάξεις. |E-6160 | (Επικυρωθείσα αιτιολογική έκθεση - 6 160 χαρακτήρες - σύμφωνη με τους κανόνες της DGT.) |1.  2007/0136 (CNS)ΠρότασηΟΔΗΓΙΑ ΤΟΥ ΣΥΜΒΟΥΛΙΟΥγια την τροποποίηση της οδηγίας 2006/112/ΕΟΚ όσον αφορά ορισμένες προσωρινές διατάξεις για τους συντελεστές του φόρου προστιθέμενης αξίαςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη :τη συνθήκη για την ίδρυση της Ευρωπαϊκής Κοινότητας, και ιδίως το άρθρο 93,την πρόταση της Επιτροπής[4],τη γνώμη του Ευρωπαϊκού Κοινοβουλίου[5],τη γνώμη της Ευρωπαϊκής Οικονομικής και Κοινωνικής Επιτροπής[6],Εκτιμώντας τα ακόλουθα :2.  Η οδηγία 2006/112/ΕΚ του Συμβουλίου της 28ης Νοεμβρίου 2006 σχετικά με το κοινό σύστημα φόρου προστιθέμενης αξίας[7], θεσπίζει ορισμένες παρεκκλίσεις στον τομέα των επιβαλλόμενων συντελεστών του ΦΠΑ. Ορισμένες από τις παρεκκλίσεις αυτές λήγουν σε μία συγκεκριμένη ημερομηνία, ενώ η ισχύς των άλλων συνεχίζεται έως τη στιγμή της έγκρισης των οριστικών διευθετήσεων.3.  Για να εξασφαλιστεί η πιο ισότιμη μεταχείριση μεταξύ των κρατών μελών, η ισχύς των παρεκκλίσεων που δεν εναντιώνονται στην εύρυθμη λειτουργία της εσωτερικής αγοράς και που δεν αντιβαίνουν σε άλλες κοινοτικές πολιτικές παρατείνεται έως τα τέλη του 2010, ημερομηνία λήξης του ελάχιστου συντελεστή του 15% που ισχύει για τους κανονικούς συντελεστές και την ημερομηνία λήξης του πειράματος εφαρμογής μειωμένων συντελεστών για τις υπηρεσίες υψηλής έντασης εργασίας. Αντιθέτως, δεν θα πρέπει να παραταθεί η ισχύς ορισμένων παρεκκλίσεων.4.  Δεν θα πρέπει να παραταθεί η ισχύς των παρεκκλίσεων που παραχωρήθηκαν στην Τσεχική Δημοκρατία και στην Εσθονία για την προμήθεια φυσικού αερίου, ηλεκτρικής ενέργειας και τηλεθέρμανσης, εφόσον ήδη καλύπτονται από τις γενικές διατάξεις για τους μειωμένους συντελεστές.5.  Δεν θα πρέπει να παραταθεί η ισχύς της παρέκκλισης που παραχωρήθηκε στην Εσθονία για την προμήθεια γαιάνθρακα, καυσίμων και πετρελαίου, εφόσον εναντιώνεται στις άλλες κοινοτικές πολιτικές.6.  Δεν θα πρέπει να παραταθεί η ισχύς της παρέκκλισης που παραχωρήθηκε στην Πολωνία να εφαρμόζει εξαιρετικά μειωμένους συντελεστές για την παροχή αγαθών και υπηρεσιών ενός είδους που κανονικά προορίζεται προς χρήση στη γεωργική παραγωγή, εφόσον εναντιώνεται στην εύρυθμη λειτουργία της εσωτερικής αγοράς.7.  Δεν θα πρέπει να παραταθεί η ισχύς των παρεκκλίσεων που παραχωρήθηκαν στην Ουγγαρία και στην Σλοβακία, εφόσον τα εν λόγω κράτη μέλη δεν εφάρμοσαν ή δεν εφαρμόζουν πλέον μειωμένους συντελεστές.8.  Η οδηγία 2006/112/ΕΚ θα πρέπει να τροποποιηθεί αναλόγως,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Η οδηγία 2006/112/ΕΚ τροποποιείται ως εξής:(1) Το άρθρο 123 αντικαθίσταται από το εξής:“Άρθρο 123Η Τσεχική Δημοκρατία μπορεί από την 1η Ιανουαρίου 2008 έως τις 31 Δεκεμβρίου 2010, να συνεχίσει να εφαρμόζει μειωμένο συντελεστή τουλάχιστον 5% στην παροχή εργασίας για την ανέγερση κατοικιών που δεν παρέχονται ως μέρος κοινωνικής πολιτικής, με εξαίρεση τα οικοδομικά υλικά.”(2) Το άρθρο 124 διαγράφεται.(3) Στις παραγράφους 1 και 2 του άρθρου 125, η διατύπωση “έως τις 31 Δεκεμβρίου 2007” αντικαθίσταται από τη διατύπωση “από την 1η Ιανουαρίου 2008 έως τις 31 Δεκεμβρίου 2010”.(4) Το άρθρο 126 διαγράφεται.(5) Στο άρθρο 127, η διατύπωση “1η Ιανουαρίου 2010” αντικαθίσταται από τη διατύπωση “31 Δεκεμβρίου 2010”.(6) Το άρθρο 128 αντικαθίσταται από το εξής:“Άρθρο 1281. Η Πολωνία μπορεί να εφαρμόζει απαλλαγή, με δικαίωμα έκπτωσης του φόρου που καταβλήθηκε στο προηγούμενο στάδιο, στις παραδόσεις ορισμένων βιβλίων και εξειδικευμένων περιοδικών, από την 1η Ιανουαρίου 2008 έως τις 31 Δεκεμβρίου 2010.2. Η Πολωνία μπορεί να συνεχίσει να εφαρμόζει μειωμένο συντελεστή τουλάχιστον 7% στην παροχή υπηρεσιών εστίασης από την 1η Ιανουαρίου 2008 έως τις 31 Δεκεμβρίου 2010, ή έως την εφαρμογή του οριστικού καθεστώτος του άρθρου 402, εάν η ημερομηνία αυτή είναι προγενέστερη.3. Η Πολωνία μπορεί να συνεχίσει να εφαρμόζει μειωμένο συντελεστή τουλάχιστον 3% στις παραδόσεις τροφίμων που περιλαμβάνονται στο Παράρτημα III σημείο (1), από την 1η Ιανουαρίου 2008 έως τις 31 Δεκεμβρίου 2010.4. Η Πολωνία μπορεί να συνεχίσει να εφαρμόζει μειωμένο συντελεστή τουλάχιστον 7%, στην παροχή υπηρεσιών που δεν προβλέπονται στο πλαίσιο κοινωνικής πολιτικής, για την ανέγερση, ανακαίνιση και μετατροπή κατοικιών, με εξαίρεση τα οικοδομικά υλικά, και στην παράδοση, πριν από την πρώτη εγκατάσταση, κτιρίων κατοικιών ή τμημάτων κτιρίων κατοικιών, σύμφωνα με το άρθρο 12 παράγραφος 1 στοιχείο α), από την 1η Ιανουαρίου 2008 έως τις 31 Δεκεμβρίου 2010”.(7) Στις παραγράφους 1 και 2 του άρθρου 129, η διατύπωση “έως τις 31 Δεκεμβρίου 2007” αντικαθίσταται από τη διατύπωση “από την 1η Ιανουαρίου 2008 έως τις 31 Δεκεμβρίου 2010”.(8) Το άρθρο 130 διαγράφεται.Άρθρο 2Ενσωμάτωση1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις, που είναι αναγκαίες για να συμμορφωθούν με τις διατάξεις της παρούσας οδηγίας έως την/τις […] το αργότερο. Ανακοινώνουν αμέσως στην Επιτροπή το κείμενο των εν λόγω διατάξεων καθώς και έναν πίνακα αντιστοιχίας μεταξύ των εν λόγω διατάξεων και των διατάξεων της παρούσας οδηγίας.Όταν τα κράτη μέλη θεσπίζουν τις ανωτέρω διατάξεις, αυτές περιέχουν παραπομπή στην παρούσα οδηγία ή συνοδεύονται από την παραπομπή αυτή κατά την επίσημη δημοσίευσή τους. Ο τρόπος της παραπομπής αποφασίζεται από τα κράτη μέλη.2. Τα κράτη μέλη κοινοποιούν στην Επιτροπή το κείμενο των κύριων διατάξεων εθνικού δικαίου που θεσπίζουν στο πεδίο εφαρμογής της παρούσας οδηγίας.Άρθρο 3Η παρούσα οδηγία αρχίζει να ισχύει την εικοστή ημέρα από τη δημοσίευσή της.Το άρθρο 4Η παρούσα οδηγία απευθύνεται στα κράτη μέλη.Βρυξέλλες, […]Για το ΣυμβούλιοΟ Πρόεδρος[…] [1] COM(2007) 380 τελικό.[2] Copenhagen Economics ApS, Nyropsgade 13/1, DK-1602 Copenhague[3] Οδηγία 2006/112/ΕΚ της 28.11.2006. ΕΕ L 347 της 11.12.2006, σ. 1. Βλ. Τίτλο VIII, Κεφάλαιο 4 (ειδικές διατάξεις που ισχύουν έως τη θέσπιση του οριστικού καθεστώτος) και Κεφάλαιο 5 (προσωρινές διατάξεις).[4] ΕΕ C […]της […], σ. […].[5] ΕΕ C […]της […], σ. […].[6] ΕΕ C […]της […], σ. […].[7] ΕΕ L 347 της 11.12.2006, σ. 1. Οδηγία όπως τροποποιήθηκε από την οδηγία 2006/138/ΕΚ (ΕΕ L 384 της 29.12.2006, σ. 92).